คุยกับผู้ใช้:Chanakith - วิกิพีเดีย

# คุยกับผู้ใช้:Chanakith

### จากวิกิพีเดีย สารานุกรมเสรี

กระตุ้นพัฒนาการการมองเห็นของทารก

       การมองเห็นเป็นปัจจัยสำคัญอย่างหนี่งของการใช้ชีวิตประจำวัน และการเรียนรู้  หากทารกมีพัฒนาการการมองเห็นที่ดี จะช่วยให้เค้ามีพัฒนาการด้านอื่นๆ ดีขึ้นตามไปด้วย

ที่เราต้องช่วยกระตุ้นพัฒนาการการมองเห็นให้ทารก เนื่องมาจาก เมื่อแรกเกิดนั้น ทารกไม่ได้มองเห็นชัดเจนอย่างผู้ใหญ่ทันที แม้จะไม่ถึงกับมองอะไรไม่เป็นรูปเป็นร่าง อย่างที่หลายๆ คนเข้าใจ แต่การมองเห็นของเค้าต้องอาศัยเวลา กว่าทารกจะมองภาพได้คมชัด เท่าๆ กับผู้ใหญ่ ใช้เวลาเกือบปีเชียวค่ะ

       และช่วง 3 เดือนแรกแห่งชีวิตนี่เองที่การมองเห็นของลูกจะมีพัฒนาการรวดเร็วที่สุด

เดือนที่ 1 : เห็นไม่ชัด แต่หนูก็จำแม่ได้

       พัฒนาการ เมื่อแรกเกิดนั้น ทารกจะมองเห็นภาพชัดเจนในระยะห่างไม่เกิน 12 นิ้วเท่านั้น และยังไม่สามารถจ้องมองสิ่งใดได้นานเกิน 11 วินาทีด้วย แต่ถึงจะเป็นอย่างนั้นก็ตาม เชื่อเถอะว่า ไม่เกิน 4 วัน เค้าจะจำหน้าคุณแม่ได้

และภายในเดือนแรกนี่เอง ระยะการมองเห็นของเค้าจะเพิ่มเป็น 15 นิ้ว สายตาทั้งสองข้างเริ่มทำงานประสานกัน ทำให้การมองเห็นของเค้าชัดขึ้น และเริ่มจ้องมองสิ่งต่างๆ ได้นานขึ้น แต่ภาพที่เค้าเห็นจะเป็นภาพเป็นมุมกว้าง 45 อาศา หรือเพียง 1 ใน 4 ของการมองเห็นของผู้ใหญ่เท่านั้น

    การกระตุ้น พยายามให้ลูกน้อยได้มองหน้าคุณแม่บ่อยๆ ด้วนการมองตาเค้าใกล้ๆ  ระยะ 8 นิ้ว เป็นระยะที่เค้าจะมองเห็นหน้าคุณชัดเจนที่สุด    ทารกวัย 1 เดือน สามารถเคลื่อนสายตามองตามวัตถุได้บ้างแล้ว หากคุณแม่คุณพ่อสบตาเค้าแล้วค่อยๆ เลื่อนหน้าไปมาช้าๆ เค้าจะมองตามอย่างสนใจ ระหว่างนั้นหากคุณพูดคุย ส่งยิ้ม หรือหัวเราะให้เค้า นอกจากจะช่วยเค้าจะได้ฝึกสายตาแล้ว ยังทำให้เค้าอารมณ์ดีด้วย

หากลูกเริ่มเบื่อจะเปลี่ยนมาใช้ของเล่นแทนก็ได้ โดยนำของเล่นสีสดใสมาให้ลูกมองในระยะใกล้ๆ แล้วก็เคลื่อนของเล่นไปทางซ้ายบ้าง ขวาบ้าง หรือขึ้นบ้าง ลงบ้าง เค้าจะมองตามได้นานเชียวค่ะ แต่ต้องไม่ลืมว่า จะต้องขยับของเล่นช้าๆ เท่านั้น เพราะหากคุณขยับเร็วเกินไป เค้าจะไม่สนใจเลย

เดือนที่ 2 : ขาว-ดำ สะดุดตาหนูที่สุด   พัฒนาการ เมื่ออายุครบ 6 สัปดาห์ มุมในการมองเห็นของทารกจะเพิ่มเป็น 90 องศา แล้วล่ะค่ะ แล้วเค้าก็จะมองเก็นสีสันต่างๆ ได้ดีขึ้น ความจริงแล้วทารกสามารถมองเห็นสีได้ตั้งแต่แรกเกิด แต่ยังไม่สามารถแยกแยะสีที่มีโทนสีใกล้เคียงกันอย่าง สีแดงกับสีส้ม ออกจากกันได้ นี่คือเหตุผลที่ทารกชอบมองวัตถุที่มีสีตัดกันมากๆ แต่ก็ไม่จำเป็นต้องเลือกซื้อแต่ของเล่นสีสดๆ อย่าง แดง เหลือง หรือน้ำเงิน เสมอไป เพราะมีการค้นพบว่า สีที่ดึงดูดความสนใจของทารกได้มากที่สุด คือ สีขาวและดำ การกระตุ้น ช่วงนี้ลูกจะเริ่มแยกแยะประเภทของสิ่งที่มองเห็นได้จากสีสัน และการเคลื่อนไหว หากคุณแม่หาของเล่นที่สีสดใสมาแขวนให้ลูกมองเล่น หนูน้อยจะชอบมาก อ้อและช่วงนี้เค้าจะเริ่มเอื้อมมือไขว่คว้าของเล่นที่แขวนได้แล้ว หากคุณแขวนไว้ในระยะที่ลูกสามารถเอื้อมมือ ไปคว้าได้ จะมีประโยชน์ต่อพัฒนาการของเค้า มากกว่าการแขวนไว้สูงลิบจบเค้าเอื้อมไม่ถึง นอกจากใบหน้าคุณแม่ และของเล่นพวกโมบายแล้ว รูปภาพที่มีสีขาวดำ หรือสีสดใส เป็นอีกสิ่งหนี่งที่ทารกวัยนี้ชอบมาก   เดือนที่ 3 : มุมมองกว้างขึ้นแล้วนะ

    พัฒนาการ  เมื่อลูกอายุครบ 3 เดือน การมองเห็นของเค้าเริ่มดีขึ้น จนปรับระยะการมองภาพไกล-ใกล้ได้ และตอนนี้ขอบเขตการมองเห็นของเค้าเท่ากับผู้ใหญ่ คือ สามารถมองได้ในมุม 180 องศา แล้วล่ะค่ะ การที่เค้ามองภาพได้กว้างขึ้น และปรับระยะได้ดีขึ้น ทำให้เค้าชอบมองวัตถุที่เคลื่อนไหวมากกว่า 2 เดือนที่ผ่านมา ที่ชอบจ้องมองแต่วัตถุที่หยุดนิ่ง หรือเคลื่อนไหวเพียงเล็กน้อยเท่านั้น
            การกระตุ้น  นอกจากการแขวนวัตถุที่มีลักษณะสามมิติ และเคลื่อนไหวได้ อย่างโมบาย ไว้เหนือเตียงในระยะที่ลูกเอื้อมคว้าได้  พร้อมกับชี้ชวนให้ลูกดูและเล่นแล้ว ควรเปลี่ยนตำแหน่งที่นอนของลูกบ่อยๆ เพื่อให้เค้าได้เห็นสิ่งแวดล้อมที่หลากหลาย

เวลาที่คุณอุ้มเค้าพาดบ่า ทารกจะชอบมากเพราะนั่นทำให้เค้าได้เห็นสิ่งใหม่ๆ เพิ่มขึ้น แถมยังได้เห็นของที่คุ้นเคยในมุมมองที่ต่างจากเดิมด้วย

        ความสามารถในการมองเห็น คือจุดเริ่มต้นของพัฒนาการในหลายๆ ด้าน การมองเห็นสิ่งของทำให้ทารกอยากเอื้อมมือไปไขว่คว้า จากการไขว่คว้า นำไปสู่การหยิบจับ และจากการมองเห็นได้ไกลขึ้น ทำให้เค้าค้นพบว่ามีสิ่งต่างๆ อีกมากมายที่รอให้เค้าเข้าไปค้นหา
            จึงกล่าวได้ว่า การมองเห็นที่ดี คือปัจจัยสำคัญที่ช่วยผลักดันให้ทารกมีพัฒนาการคว่ำ คลาน เดิน เพื่อที่จะเข้าไปทำความรู้จักและเรียนรู้ โลกกว้างต่อไป

ดึงข้อมูลจาก "http://th.wikipedia.org../../../c/h/a/%E0%B8%84%E0%B8%B8%E0%B8%A2%E0%B8%81%E0%B8%B1%E0%B8%9A%E0%B8%9C%E0%B8%B9%E0%B9%89%E0%B9%83%E0%B8%8A%E0%B9%89%7EChanakith_a7f7.html".

##### Views

- หน้าผู้ใช้
- อภิปราย
- รุ่นปัจจุบัน

##### ค้นหา